Diari Oficial de la Generalitat Valenciana


Sumari del DOGV 4877, del 05-11-2004 (2004/11378)

RESOLUCIÓ de 3 de novembre de 2004, del director general de l'Institut Valencià de la Joventut, per la qual es procedeix a la concessió i a la denegació de les ajudes convocades a l'empara de l'Ordre de 28 de gener de 2004, de la Conselleria de Benestar Social, per al lloguer d'habitatges per jóvens i per parelles de jóvens.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4877

Data del DOGV
:   05-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11355


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 3 de novembre de 2004, del director general de l'Institut Valencià de la Joventut, per la qual es procedeix a la concessió i a la denegació de les ajudes convocades a l'empara de l'Ordre de 28 de gener de 2004, de la Conselleria de Benestar Social, per al lloguer d'habitatges per jóvens i per parelles de jóvens. [2004/11039]
  
I. Per l'Ordre de 28 de gener de 2004, de la Conselleria de Benestar Social (d'ara endavant, Ordre de 28 de gener de 2004), publicada en el DOGV, núm. 4.692, de 16 de febrer de 2004, es convocaren ajudes per al lloguer d'habitatges per jóvens i per parelles de jóvens.
  
II. De conformitat amb el que estableix la base setena de l'esmentada ordre de convocatòria i després d'estudiar les sol·licituds presentades, el Servei de Gestió i Planificació de Programes va elevar la corresponent proposta de resolució al director general de l'Institut Valencià de la Joventut.
  
D'acord amb la dita proposta i fent ús de les facultats que em confereixen la base huitena i la disposició final primera de l'Ordre de 28 de gener de 2004, en relació amb la Llei 4/1989, de 26 de juny, sobre l'Institut Valencià de la Joventut, resolc:
  
Primer
  
Concedir, a les persones interessades que s'indica en els annexos I i II, les quantitats que s'hi expressen, a càrrec de la línia SE000024 del pressupost de l'Institut Valencià de la Joventut per a l'any 2004, en concepte d'ajuda per al lloguer d'habitatges per jóvens i per parelles de jóvens, respectivament.
  
En virtut del que disposa la base deu de l'Ordre de 28 de gener de 2004, els beneficiaris de les ajudes hauran de presentar, en el termini comprés entre l'endemà del dia en què es publique la resolució de concessió de l'ajuda i el dia 25 de novembre de 2004, ambdós inclusos, la documentació següent:
  
- Quan la quantia de l'ajuda supere els 1.803,04 euros i cas que siga exigible, els certificats acreditatius que en el moment de la concessió es trobaven al corrent en les obligacions tributàries i davant de la Seguretat Social, de conformitat amb el que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96) i en la forma prevista pel Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (BOE núm. 257, de 26.10.01).
  
- Certificat d'inscripció en el Registre d'Unions de Fet de la Comunitat Valenciana, cas que, en el moment oportú, només se n'haguera presentat la sol·licitud d'inscripció.
  
Tota la documentació sol·licitada en els apartats anteriors que no siga original haurà de ser confrontada. En cas contrari, es considerarà no presentada, després del requeriment d'esmena d'acord amb el que estableix l'apartat 2 de la base setena de l'Ordre de 28 de gener de 2004.
  
Segon
  
Denegar, a les persones interessades que s'indica en els annexos III i IV, l'ajuda sol·licitada per al lloguer d'habitatges per jóvens i per parelles de jóvens, respectivament, pel motiu que s'hi expressa, i procedir, en conseqüència, a l'arxiu de les seues sol·licituds.
  
Contra la present resolució, que posa fi a la via administrativa, es podrà interposar potestativament recurs de reposició davant del director general de l'IVAJ, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.
  
València, 3 de novembre de 2004.- El director general de l'IVAJ: Marcos Alós Cía.